“Daryo” rahbari: “Biz bugun qovun tushirdik”

Qovun birla uzumning hajrida ko‘nglumda g‘am har su,
Oqar suvning firoqidin ko‘zumdin hardam oqar suv.
— Zahiriddin Muhammad Bobur
Bugun biz sizga noto‘g‘ri ma’lumot berdik, xato qildik, qovun tushirdik.
Xabar muallifining futbolni tushunmasligi, muharrirning oilaviy ishlari bilan bo‘lib shoshishi, bola-chaqa, tashvish — bularning hech biri noto‘g‘ri xabar berishga bahona bo‘la olmaydi.
Biz shu kungacha sizning ishonchingizni oqlashga harakat qildik. O‘zbekistonda o‘zbek tilidagi eng ommabop onlayn-OAV sifatida yanada sifatli, tezkor xabarlar yetkazishga va’da beramiz.
Sizdan yana bir bor uzr so‘raymiz.
Hurmat bilan,
Farhod Fayzullayev
“Daryo” nashri rahbari